༑ཇོ་བོ་རྗེའི་སློབ་མ་གྲགས་ཆེ་བ་ནི།གཙང་ན་འགར་འགོས་ཡོལ་གསུམ།དབུས་ན་ཁུ་རྔོག་འབྲོག་གསུམ་ཟེར།གཙོ་བོ་འབྲོམ་སྟོན་པ་ནི་རྟེན་དགེ་བསྙེན་ཡིན་ལ་རབ་བྱུང་གོང་གི་ཤིང་འབྲུག་སྤྱི་ལོ་༡༠༠༤ལ་འཁྲུངས།དགུང་ལོ་བཅུ་དགུའི་ཐོག་ཁམས་འདན་མར་བྱོན་ནས་ཇོ་བོ་སེ་བཙུན་དབང་ཕྱུག་གཞོན་ནུ་ཞེས་པ་ལོ་ཉི་ཤུར་བསྟེན་ནས་གཞུང་ལུགས་མང་པོར་སྦྱངས་ཤིང༌།པཎྜི་ཏ་སྒྲའི་ཚེར་མ་སྨྲ་སྒོ་རྩོམ་པ་པོ་སྨྲྀ་ཏིའི་མཚན་གཞན།ལས་བི་ཝར་ཏ་སོགས་དང་སྒྲ་ལ་སྦྱངས།འདི་བ་ལོ་སོ་དགུའི་ཐོག་ཇོ་བོ་བོད་དུ་ཕེབས་ཟེར།ལོ་ཞེ་གཅིག་གི་སྟེང་ཇོ་བོ་དང་མཇལ།ལོ་བཅུ་གཅིག་གི་བར་དུ་བསྟེན་ཏེ་ཇོ་བོའི་གདམས་པ་མ་ལུས་པ་བུམ་པ་གང་བྱོའི་ཚུལ་དུ་གསན་ནས་ཇོ་བོའི་ཡོན་ཏན་ཐམས་ཅད་རྫོགས་པར་མཁྱེན་པའི་མཁས་པ་ཆེན་པོར་གྱུར།དགུང་གྲངས་ང་བཞིའི་ཐོགརྭ་སྒྲེང་དགོན་བཏབ་སྟེ་སློབ་མ་མང་པོ་བསྐྱངས་པས་བཀའ་གདམས་སྐུ་མཆེད་གསུམ་སོགས་མཁས་པ་ཤིན་ཏུ་མང་པོ་བྱུང་སྟེ་ཇོ་བོ་བཀའ་གདམས་པ་ཞེས་བྱ་བའི་གྲུབ་མཐའ་དེ་བྱུང༌།རེ་གཅིག་ཐོག་རབ་བྱུང་དང་པོའི་ཤིང་འབྲུག་སྤྱི་ལོ་༡༠༦༤ལོར་འདས་སོ།